IZVJEŠTAJ o izvršenju – realizaciji financijskog plana proračuna za 2023. godinu na polugodišnjoj razini

DJEČJI VRTIĆ ŽIREK

Temeljem Zakona o proračunu (NN 144/21), članka 76. kojim je ministar financija donio Pravilnik o pulugodišnjem i godišnjem izvještaju o izvršenju proračuna i financijskog plana prema kojem su proračunski korisnici obvezni polugodišnji izvještaj o izvršenju dati na usvajanje upravljačkom tijelu odnosno Upravnom vijeću do 28. kolovoza 2023.

Iz priloženog Izvještaja, odnosno Realizacije prihoda i rashoda razvidno je da su planirani prihodi ostvareni sa 52,22% u odnosu na planirano, a u usporedbi s prošlom godinom ( na dan 30.06.2022. smo imali uprihodovano 196.074,61eur) imamo povećanje ukupnih prihoda i koji iznose 324.514,59eur. Od toga su prenesene pomoći 9.007,45eur. Iz čega proizlazi da su stvarni prihodi 315.507,14eur. Što predstavlja povećanje od 119.432,53eur ( prošle godine iznosili 196.074,61eur).

Ostvareni rashodi po svim izvorima prate ostvarene prihode osim po izvoru Prihodi za posebne namjene. S obzirom na situaciju na tržištu, inflacije, poskupljene cijena namirnica, čistaćeg materijala, režijskih troškova i svega ostaloga što nam je potrebno za redovno poslovanje rashodi iz izvora 4.2. – tzv. roditeljske uplate nam iznose 342.865,17eur što je 58,71% planiranog, što nam ukazuje da je naplata u redu, ali su uvjeti porasta cijena na tržištu takvi da nam rashodi premašuju prihode.

U skladu sa Zakonom opći prihodi i primici ostvareni rashodi su u cijelosti iskorišteni za bruto plaće zaposlenih ( 1.212.396,00eur) i ostale rashode po Kolektivnom ugovoru, te najamninu stana GSG-a ( 3.375,00eur) koji je naš područni objekt u Zagrebačkoj ulici.

Prihodi za posebne namjene iznose 301.665,66eur što je 51,66% planiranog te odgovara polugodišnjem planu proračuna. Prošle godine iznosili su 184.710,89eur (40,57% planiranog ) što predstavlja znatno premašenje u odnosu na prošlu godinu ( razlozi; prošle godine Covid, oslobođenje plaćanja cijene vrtića za dva mjeseca ). Napominjem da ovdje još nema uračunate roditeljske uplate za mjesec lipanj pa je i s toga razlika manjak u iznosu na rashode od 42.675,76eur.

Vlastiti prihodi iznose 477,88eur, 18,03% planiranog zbog najma prostora samo jednom sportskom društvu ( Medo sportaš ). Donacije iznose 281,00eur što je 42,58% od planiranog. U prošloj ih godini nismo niti imali.

Od uplaćenih sredstava pomoći proračunskim korisnicima iz proračuna koji im nije nadležan ( Ministarstvo) u iznosu od 22.090,05eur što je 65,94% planiranog ( 13.082,60 uplaćeno ove godine, a 9.007,45eur preneseni višak koji je kasnio s uplatom od strane Ministarstva pa nismo iskoristili u prošloj godini ) utrošeno je 17.740,78eur, a 6.996,06 je potrošeni rashod kao višak sredstava pomoći za korištenje u tekućoj 2023. godini. jer je Zakonom o proračunu propisano da uplaćena i prenesena, a manje planirana sredstva pomoći, donacija i prihoda za posebne namjene možemo izvršavati iznad iznosa planiranih i utvrđenih u proračunu, ali samo do visine uplaćenih , odnosno prenesenih sredstava.

U Velikoj Gorici , 10.08.2023.

Voditelj računovodstva v.d. ravnatelja

\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_

Zrinka Vukoja Sandra Crnić